Lanç
uficiâl ai 29 di Avost par RISE – Scotland’s Left Alliance, la
gnove aleance de çampe indipendentiste scozese. Dopo mês di
confronts e di discussions, militants di organizazions di çampe tant
che il SSP, ativiscj cuintri de austeritât e antiraziscj,
sindacaliscj, rapresentants dal mont culturâl e di chel universitari
si son dâts adun ta chest gnûf progjet che al vûl dâi vôs e
rapresentance ancje politiche a ce che al è plui a çampe dal SNP.
Daûr dal acronim RISE (Respect,
Independence,
Socialism,
Environmentalism)
si cjatin i cuatri ponts di fonde dal progjet, ven a dî: une
societât plui juste di dulà che si bandissin razisim, sessisim e
altris formis di discriminazion; une Scozie indipendente, republicane
e fûr de NATO; un svilup alternatîf al neoliberisim e al
capitalisim; une ecologjie sostenibile là che l’ambientalisim al è
centrâl intal cambiament de societât.
Font:
Left Project,
23-29/08/15
por_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eng_Latn lmo_Latn eng_Latn fur_Latn fur_Latn fur_Latn fur_Latn fur_Latn fur_Latn fra_Latn eng_Latn unk